Държавен вестник, бр. 18, 2010 г., стр. 3

БРОЙ  18	
Д Ъ Р Ж А В Е Н  В Е С Т Н И К 	
СТР.  3  
договора е предвидена възможност кредиторът 
едностранно да вземе решение да прехвърли 
собствеността;
5. договори за кредит, по които не се начис­
ляват лихва или други разходи за потребителя;
6. договори за кредит със срок за погасяване 
на задължението до три месеца и при които 
се дължат незначителни разходи;
7. договори за кредит, предоставяни от ра­
ботодателя на работници и служители, които 
договори са извън предмета на неговата основна 
дейност, по които не се начислява лихва или 
годишният процент на разходите е по-нисък 
от преобладаващия на пазара и които не се 
предлагат на потребителите на общо основание; 
8. договори за кредит, сключени с инвес­
тиционен посредник по смисъла на Закона 
за пазарите на финансови инструменти или с 
кредитна институция по смисъла на Закона за 
кредитните институции, с цел да се позволи 
на инвеститор да осъществи сделкa с един или 
повече финансови инструменти по смисъла на 
Закона за пазарите на финансови инструмен­
ти, когато инвестиционният посредник или 
кредитната институция, предоставящи кредит, 
участват в такава сделкa;
9. договори за кредит, които са постигнати 
в резултат на уреждане на спора в съда или 
в резултат на спогодба, постигната пред друг 
орган, установен със закон;
10. договори за кредит, които се отнасят до 
разсрочено плащане на съществуващ дълг, за 
което потребителят не дължи разходи; 
11. договори за кредит, при сключването на 
които потребителят се задължава да предостави 
като обезпечение вещ за съхранение при креди­
тора и при които отговорността на потребителя 
е строго ограничена до предоставената вещ;
12. договори за кредит, предоставени на 
ограничен кръг лица по силата на законови 
разпоредби в обществена полза, които са с 
лихва, по-ниска от преобладаващата на пазара, 
които са без лихва, с лихва не по-висока от 
прилаганата на пазара, или при други условия, 
които са по-благоприятни за потребителя от 
прилаганите на пазара;
13. договори за кредит, предоставяни от вза­
имоспомагателни каси и кооперации на техните 
членове, без лихва или при лихва, по-ниска от 
преобладаващата на пазара;
14. договори за кредит под формата на 
овърдрафт с едномесечен срок за погасяване на 
задължението освен в случаите по чл. 8, ал. 7. 
(2) Разпоредбите на закона, с изключение 
на разпоредбите на ал. 1, т. 14 и на чл. 1, 2, 
3, 7, 8, чл. 9, ал. 1, чл. 10, чл. 11, ал. 3, чл. 12, 
чл. 15 – 24, чл. 25, ал. 1, т. 1 – 3, ал. 2, 3, 5 и 
6, чл. 26 – 28, чл. 36 – 48, 50, 52 – 55 и § 1, 
т. 1 – 11 от допълнителните разпоредби, не се 
прилагат за договори за кредит под формата 
на овърдрафт, когато кредитът трябва да бъде 
погасен при поискване или в срок до три месеца.
(3) Разпоредбите на закона, с изключение 
на разпоредбите на чл. 1, 2, чл. 3, ал. 2, чл. 9, 
13, 20 – 24, 37 – 44, 46, 52 – 55 и § 1, т. 1 – 11 
от допълнителните разпоредби, не се прилагат 
за договори за откриване на сметка по кредита, 
при които съществува възможност за потреби­
теля да превиши наличността на сметката или 
на договорения размер на овъдрафт. 
Г л а в а  в т о р а
ПРЕДОСТАВЯНЕ НА ПРЕДДОГОВОРНА 
ИНФОРМАЦИЯ
Раздел I
Общи изисквания
Чл. 5. (1) Преди потребителят да е обвързан 
от предложение или от договор за предоставяне 
на потребителски кредит, кредиторът или кре­
дитният посредник предоставя своевременно 
на потребителя съобразно изразените от него 
предпочитания и въз основа на предлаганите 
от кредитора условия на договора необходимата 
информация за сравняване на различните предло­
жения и за вземане на информирано решение за 
сключване на договор за потребителски кредит. 
(2) Информацията по ал. 1 се предоставя във 
формата на стандартен европейски формуляр за 
предоставяне на информация за потребителските 
кредити съгласно приложение № 2. 
(3) В случаите по чл. 4, ал. 1, т. 2 и 3 кре­
диторът или кредитният посредник предоставя 
на потребителя преддоговорна информация със 
съдържание съгласно приложение № 4.
(4) Информацията по ал. 1, 2, 3, 9 и 13 се 
предоставя на потребителя безвъзмездно, на 
хартиен или друг траен носител, по ясен и 
разбираем начин, като всички елементи на 
информацията се представят с еднакъв по 
размер, вид и формат шрифт.
(5) Формулярите, съдържащи преддоговор­
ната информация по ал. 2 и 3, трябва да бъдат 
попълнени изцяло от кредитора.
(6) Кредиторът предоставя преддоговорната 
информация на български език. 
(7) Всяка допълнителна информация, която 
кредиторът желае да предостави на потребителя, 
се представя в отделен документ, който може 
да е приложен към стандартния европейски 
формуляр по ал. 2 за предоставяне на инфор­
мация за потребителските кредити.
(8) Кредиторът е длъжен да постави на 
видно място в помещенията за обслужване на 
клиенти на разположение на интересуващите се 
лица достъпна информация в писмена форма 
относно общите условия, тарифите и реда, при 
които той предоставя потребителски кредити.
(9) При предоставяне на потребителски 
кредит от разстояние кредиторът предоставя на 
потребителя стандартния европейски формуляр 
съгласно приложение № 2.
(10) При използването на телефон като сред­
ство за комуникация или на друго средство за 
гласова комуникация от разстояние кредиторът